***NKA***

***A KÉPZŐMŰVÉSZET KOLLÉGIUMA NYÍLT PÁLYÁZATI FELHÍVÁSA***

**Pályázati cél**: **Olyan kortárs, esztétikailag és tartalmában igényes köztéri munkák (szobor, szoborcsoport, térinstalláció) létrehozása, melyek az adott település közterén a település kulturális jelenét erősítik. A pályázat témájában kötetlen, de nem célozza meg, és ennél fogva nem támogatja politikai jelentőségű személyiségek ábrázolását, szimbólumok megjelenítését. Előnyben részesülnek azok az alkotások, melyek a helyszínre vonatkozóan kultúrtörténeti eseményt, a település számára fontos személyiséget mutatnak be (például az irodalom, zene, tudomány, sport, néprajz stb. területéről), és a közélet kérdéseire is reflektálnak ezzel a helyszín/település jelentőségét erősítik, a környezet egyhangúságán változtatnak, használatának komfortját építik, azt vizuálisan dinamizálják.**

**Az önkormányzat az általa választott témára kötelezően** **legalább 3 különböző művésztől származó köztéri munka (szobor, szoborcsoport, térinstalláció) terveivel pályázzon, szobronként/köztéri munkánként külön-külön (legalább három) adatlap benyújtásával.**

**Támogatott pályázat esetén a kollégium a benyújtott 3 alkotás közül választja ki a támogatásból megvalósítandó egy köztéri munkát.**

**Pályázati feltételek:** a pályázó az NKA portálján a regisztrációt megtette.

**Támogatás formája**: vissza nem térítendő támogatás.

**Támogatás forrása:** a Magyarország 2016. évi központi költségvetéséről szóló 2015. évi C. törvény LXVII. Nemzeti Kulturális Alap fejezet.

**Rendelkezésre álló tervezett keret összeg:** 50.000.000 Ft

**Igényelhető támogatás:** 7.000.000 Ft

**Támogatás mértéke:** a pályázat teljes költségvetésének maximum 70%-a.

**Maximális támogatási intenzitás mértéke**: legfeljebb 70%.

**Altéma kódszáma: 105174/ 133**

**Pályázók köre:** önkormányzatok professzionális képzőművészek alkotásaival.

**Felhívjuk pályázóink figyelmét**:

* Jelen felhívás által előírt legalább három különböző művésztől származó szobor/köztéri munkára külön-külön adatlap kitöltésével, az adott szobor/köztéri munka költségvetésével és a felhívás által előírt mellékletek egyidejű benyújtásával pályázhatnak.
* Jelen felhívás által előírt legalább három különböző művésztől származó szobor/köztéri munka terveit tartalmazó pályázatnál kevesebb pályázat benyújtása esetén a benyújtott pályázat(ok) érvénytelen(ek).
* Támogatott pályázat esetén a támogatási összegből a pályázathoz feltöltött, a Kollégium által kiválasztott egy szobortervet kell megvalósítani! Utólag, a tervezettől eltérő szobor/köztéri munka megvalósítását a Kollégium NEM engedélyezi.

**Pályázati cél megvalósításának időtartama: 2016. szeptember 1.–2017. augusztus 31.**

**Finanszírozás módja:** a 368/2011. (XII. 31.) Korm. rendelet 86. § (1) bekezdésében foglaltak alapján a költségvetési támogatás folyósítására a beszámoló, vagy részbeszámoló elfogadását követően kerülhet sor, azonban a jogszabály lehetőséget biztosít a beszámoló elfogadása előtt támogatási előleg folyósítására.

**Nevezési díj összege/mértéke:** A pályázó nevezési díj címen 5000 Ft-ot – amely magában foglalja a 27%-os áfát –, köteles befizetni az NKA-portálon a [***Pályáztatás/Kollégiumi pályázatok/Pályázati tudnivalók***](http://www.nka.hu/palyaztatas/palyazati_tudnivalok) „Nevezési díj” pontban leírt feltételeknek megfelelően.

A nevezési díj megfizetésének elmulasztása, illetve az előírtnál alacsonyabb mértékű teljesítése a pályázat érvénytelenségét vonja maga után! A nevezési díj a döntés eredményétől függetlenül nem kerül visszafizetésre!

**Saját forrás biztosítása:** a pályázó részére kötelező saját forrás biztosítását és igazolását a Kollégium nem írja elő.

**Támogatás az alábbi kiadási jogcímekre igényelhető:**

* anyagköltség (a szobor elkészítéséhez szükséges anyagok),
* kivitelezés költsége (talapzat építése és szobor felállítás),
* tiszteletdíj (bevont művészek és tervezők),
* technikai költségek (pl. daru bérlése),
* szállítási költség.

Amennyiben a pályázó a kiírás pontjaiban felsorolt költségektől eltérő költségjogcímet is megjelöl és ahhoz támogatást is igényel, azt röviden indokolnia kell. Erre a rendszer figyelmezteti, e nélkül nem tudja a pályázat kitöltését folytatni. Az eltérő jogcím támogathatóságáról az indokok figyelembevételével a Kollégium dönt.

**Rezsiköltségre támogatás nem igényelhető és nem számolható el.**

**Pályázati adatlap 7. pontjához feltöltendő mellékletek:**

**Felhívjuk pályázóink figyelmét, hogy a legalább három különböző művésztől származó szobor/köztéri munka vonatkozásában, pályázatonként szükséges az alábbiakat csatolni!**

1. helyszínre tervezett műalkotás vázlata/terve: min. M=1:5 makettről legalább 4 nézetből készült min. 500 Kb–1 Mb méretű fotók, amelyek közül egy nézeten az alkotás főbb méretei egyértelműen feltüntetésre kerülnek (talapzat, posztamens, szoborméret és befoglaló méretek, (mind a három alkotásé külön-külön, pályázatonként benyújtva),
2. művek anyagának, technikájának pontos leírása (mind a három alkotásé külön pályázatként benyújtva),
3. művész szakmai önéletrajza (1-1 oldal terjedelemben, mind a három alkotásé külön pályázatként benyújtva),
4. művész referenciaanyaga (az utolsó évek munkáiból, minimum 5-5 alkotás fotója 500 Kb–1 Mb méretben, mind a három alkotásé külön pályázatként benyújtva),
5. megvalósítás részletes költségbecslése (mind a három alkotásé külön-külön, pályázatonként benyújtva),
6. művet befoglaló környezet látványának bemutatása: helyszínrajz, 3 különböző nézőpontból készült színes fotóba méretarányosan beillesztett makett fotóval (500 Kb–1 Mb méretű fotók, mind a három alkotásé külön-külön, pályázatonként benyújtva),
7. megvalósítás részletes ütemterve (mind a három alkotásé külön-külön pályázatonként benyújtva),
8. [***betétlap***](http://www.nka.hu/inner/palyaztatas/betetlap/kepzomuveszet_160915_betetlap.docx), mely a pályázó nyilatkozatait tartalmazza arról, hogy a felállítandó mű jogtiszta tulajdonú telken valósul meg, továbbá garantálja a tulajdonába kerülő műalkotás szükség szerinti karbantartását, fenntartását, valamint a szobrásszal/képzőművésszel kötött szándéknyilatkozata (mind a három betétlap külön-külön pályázatonként benyújtva),

*A* [***betétlap***](http://www.nka.hu/inner/palyaztatas/betetlap/kepzomuveszet_160915_betetlap.docx) *a* [*linkre*](http://www.nka.hu/inner/palyaztatas/betetlap/kepzomuveszet_160915_betetlap.docx) *kattintva nyitható meg!*

1. nevezési díj befizetését igazoló postai utalvány vagy banki átutalási bizonylat másolata (pályázatonként),
2. számlavezető pénzintézet igazolása a számlavezetésről (bankszámlakivonat, bankszámlaszerződés is megfelelő, amennyiben a dokumentum a bankszámlaszámot és a pályázó/lebonyolító megnevezését is tartalmazza, (pályázatonként felcsatolva).

**Tájékoztatjuk pályázóinkat, hogy a pályázati adatlap 7. pontjához szükséges feltölteni a pályázathoz kapcsolódó valamennyi dokumentumot „pdf” formátumban (fájlnév: ékezetek nélkül), amelyeket jelen pályázati felhívás előír, illetve azon további dokumentumokat, melyeket a pályázó egyéb mellékletként pályázatához fel kíván tölteni.**

**Ha a pályázati felhívásban előírt melléklet nem áll rendelkezésre a pályázat benyújtásakor, vagy az adott pályázathoz nem kíván egyéb mellékletet csatolni, azt ezen mellékletek legördülő menüből való kiválasztása után az *Indoklás* elnevezésű mezőben indokolni szükséges (pl. nincs, nem releváns stb.).**

**A felhívás által előírt mellékleteket az alábbi módon tudja feltölteni:**
Az előírt mellékletekből, **mellékletenként** (!) egy-egy „pdf” fájlt kell készíteni. A feltöltés előtt mindig végezzen ellenőrzést, hogy a „pdf” állományok visszaolvashatók-e. Amennyiben a dokumentumok olvashatatlanok, az a pályázat érvénytelenségét okozhatja!

Szkennelés során törekedjen a legkisebb képfelbontás (állományméret) elérésére.

A legnagyobb feltölthető állományméret: 10 MB.

**Nevezési díj megfizetésének rendje:**
A nevezési díjat banki átutalással (átutalási megbízáson/elektronikus utalással), vagy postai (rózsaszín) csekken kell az NKA Igazgatósága 10032000-01425200-00000000 pénzforgalmi jelzőszámú számlára teljesíteni.

Az átutalási megbízáson, vagy elektronikus utalással kezdeményezett fizetés esetén a befizetést igazoló bizonylat közleményrovatában kérjük feltüntetni a pályázati adatlap jobb felső sarkában lévő „adatlap-azonosító” (A……..  N………. ) számot és az altéma kódszámát, továbbá az átutalási megbízás közleményrovatának végétől számított 7. pozícióban a # jelet, valamint **az utolsó 5 pozícióban** **az 1B402** **kódot**.

**Kérjük, mielőtt befizetését kezdeményezné, olvassa el figyelmesen az NKA-portálon a *Pályáztatás/Kollégiumi pályázatok/Pályázati tudnivalók* menüpontban leírtakat** *(*[*http://www.nka.hu/palyaztatas/palyazati\_tudnivalok*](http://www.nka.hu/palyaztatas/palyazati_tudnivalok)*)*.

**Valamennyi, a nevezési díjra vonatkozó információ megtalálható a részletes tájékoztatóban, az NKA-portálon a *Pályáztatás/Kollégiumi pályázatok/Pályázati tudnivalók* menüpontban** *(*[*http://www.nka.hu/palyaztatas/palyazati\_tudnivalok*](http://www.nka.hu/palyaztatas/palyazati_tudnivalok)*)*.

**Elbírálás szempontja**:

* mű szakmai színvonala, kivitelezhetősége,
* költségvetés megalapozottsága.

**Elszámolásra vonatkozó előírások:**
Online módon benyújtott pályázat esetében a pályázat elszámolását az NKA-portál ***Felhasználói fiók*** menüpontba belépve, az adott pályázatnál az ***Elszámolás benyújtása*** link alatt nyújthatja be.

Szkennelés során törekedjen a legkisebb képfelbontás (állományméret) elérésére. A legnagyobb feltölthető állományméret pénzügyi elszámolás esetében 1 MB, szakmai beszámoló esetében 10 MB.

**A támogatás felhasználásával felállított köztéri munka talapzatán** – az alábbiak szerint – kérjük feltüntetni, hogy a köztéri munka felállítása a Nemzeti Kulturális Alap támogatásával valósult meg:

**„A szobor/szoborcsoport/térinstalláció felállítását a Nemzeti Kulturális Alap támogatta.**

**Dátum”**

**Támogatott pályázat esetén a szakmai beszámolónak tartalmaznia kell**:

* megvalósult műről készült fotódokumentációt,
* részletes leírást.

**Támogatott pályázat esetén a pénzügyi elszámolásnak tartalmaznia kell:**

* az eredeti érvénytelenített bizonylatokról (számlák, számlát helyettesítő okiratok), pénzügyi teljesítést igazoló bizonylatokról (banki kivonat, pénztárbizonylat),  készített hitelesített másolatokat,
* a százezer forint értékhatárt meghaladó értékű áru beszerzésének vagy szolgáltatás megrendelésének írásos dokumentumát (írásban kötött szerződésnek minősül az elküldött és visszaigazolt megrendelés is.  Amennyiben a támogatott az elszámolás során a fenti értékhatár feletti árubeszerzés és szolgáltatásnyújtás írásos dokumentumait nem csatolja, az elszámolás során az értékhatár feletti számlák/bizonylatok nem vehetők figyelembe),
* a megbízási díjak, tiszteletdíjak számlázott szellemi tevékenység szerződéseinek másolatát, értékhatártól függetlenül.
* amennyiben a támogatási cél megvalósításában a Támogatott megbízásából közreműködők, alvállalkozók vesznek részt, akkor az általuk kiállított – kizárólag a támogatási szerződésben meghatározott jogcímekre vonatkozó – számlák közvetítői díjat nem tartalmazhatnak,
* megbízási díj, illetve tiszteletdíj jogcím esetén a megbízási díjak, tiszteletdíjak számlázott szellemi tevékenység szerződéseit kell feltölteni, ha a tiszteletdíjban részesülő magánszemélyek nevében gazdálkodó szervezetek állítanak ki számlát, úgy a magánszemély és a gazdálkodó szervezet között fennálló jogviszonyt igazoló, továbbá a tiszteletdíj átvételét nyugtázó nyilatkozat is szükséges,
* az idegen nyelven kiállított bizonylatok, illetve szerződések mellé ezek tartalmi fordítását is csatolni kell.

**TÁJÉKOZTATÁS**

**A következőkről tájékoztatjuk pályázónkat:**
Pályázatának benyújtása alkalmával az államháztartásról szóló 2011. évi CXCV. törvény alapján **minden pályázat esetében a pályázónak nyilatkoznia kell az összeférhetetlenségről.**

A „Nyilatkozat” – amelyet a Pályázati adatlap tartalmaz – kitöltése minden pályázat esetén kötelező.

Ennek nem teljesítése a pályázat érvénytelenségét vonja maga után.

A pályázatban leírt és a pályázati eljárásban keletkező adatok közérdekű adatoknak minősülnek. A pályázat meghatározott adatait közzé kell tennünk a Kormány által meghatározott - [www.kozpenzpalyazat.gov.hu](http://www.kozpenzpalyazat.gov.hu/) - központi portálon.

A támogatásban részesülő kedvezményezettek összhangban az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelettel a Nemzeti Kulturális Alapról szóló 1993. évi XXIII. törvény, az annak végrehajtásául szolgáló 9/2006. (V. 9.) NKÖM rendelet alapján támogatásban részesülnek.

Tájékoztatjuk, hogy a támogatási igény jogosságát, a költségvetési támogatás és a saját forrás felhasználását jogszabályban és a támogatási szerződésben meghatározott szervek ellenőrizhetik. A támogatás felhasználásával kapcsolatos ellenőrzés-tűrési és adatszolgáltatási kötelezettségére vonatkozó további szabályokat az államháztartásról szóló törvény (Áht.) 54. §-a, továbbá az államháztartásról szóló törvény végrehajtásáról szóló Korm. rendelet (Ávr.) 100. §-a tartalmazza.

Felhívjuk továbbá figyelmét, hogy az Igazgatóság az Alap terhére juttatott támogatásokra vonatkozó döntéseket folyamatosan nyilvánosságra hozza a Nemzeti Kulturális Alapról szóló törvény (NKAtv.) 9. § (8) bekezdése, az Áht. 54/A-C. §-a, továbbá az információs önrendelkezési jogról és az információszabadságról szóló törvény (Infotv.) 1. sz. mellékletének III. pontja szerint.

\* \* \*

**Felhívjuk pályázónk figyelmét**

Az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.) több helyen érinti a pályáztatás eljárási rendjét:

* a 66. § (2) bekezdés 15. pontja alapján felhívjuk a pályázók figyelmét az esetleges közbeszerzési eljárás lefolytatásra irányuló kötelezettségükre.
* 69. § (1) bekezdés e) pontja alapján a benyújtott pályázatnak tartalmaznia kell:
a működési célú költségvetési támogatások kivételével - a költségvetési támogatásból megvalósítani tervezett tevékenységek, feladatok, beszerzések ismertetését, azok tervezett hatásait, összefüggéseit a pályázati felhívásban megjelölt pályázati céllal, valamint az ezekhez kapcsolódó részletes költségtervet, szükség szerint költség–haszon elemzést, megvalósíthatósági tanulmányt.
* a 70. § (3) bekezdés alapján: ha a pályázó a befogadott pályázatot hibásan, hiányosan nyújtotta be, azonban a pályázati kiírás lehetőséget nyújt a hiány pótlására, a pályázat kijavítására egy alkalommal van lehetőség. Ha a pályázó a hiánypótlást hiányosan, hibásan vagy nem teljesíti a felszólításban meghatározott határidőn belül úgy a pályázat további vizsgálat nélkül elutasítható.
* a 84. § (2) bekezdése részletesen tartalmazza a jogosulatlanul igénybevett támogatás visszafizetésének elvárt biztosítékait. Az államháztartásról szóló törvény 50/A. §-a alapján a visszafizetési kötelezettséggel nyújtott költségvetési támogatás visszafizetésének biztosítása, valamint a támogatás visszavonása, a támogatási szerződés felmondása, vagy az attól történő elállás esetén a visszafizetendő költségvetési támogatás visszakövetelése céljából a támogatási szerződésben megfelelő biztosítékot kell kikötni.

Amennyiben visszafizetési kötelezettség kerül előírásra, úgy biztosíték a költségvetési támogatás összegét meghaladó biztosítéki értékig kérhető, figyelemmel a kamat, kötbér és késedelmi pótlék előírásokra is.

A biztosíték a támogatási szerződés mellékletét képező felhatalmazás beszedési megbízás teljesítésére.

* a 86. § (1) bekezdése alapján: A költségvetési támogatás folyósítására a beszámoló, vagy ha előírásra került – a részbeszámoló elfogadását követően kerülhet sor.
* a 87. § (1) bekezdése alapján a költségvetési támogatás a beszámoló vagy részbeszámoló elfogadását megelőzően is folyósítható, azaz támogatási előleg nyújtható.
* 92. § (1) bekezdése szerint a kedvezményezett a támogatott tevékenységről és a támogatott tevékenység megvalósításával kapcsolatban felmerült valamennyi költségről a támogatási szerződésben rögzített határidőig készíti el a beszámolóját.
* 94. § (2) bekezdése szerint a részbeszámoló, beszámoló határidejének elmulasztása vagy nem megfelelő teljesítése esetén az NKA Igazgatósága írásban, határidő tűzésével felszólítja a kedvezményezettet a kötelezettsége teljesítésére vagy a hiányok pótlására.

Az NKA Igazgatósága saját hatáskörben dönt a hiánypótlás lehetőségének biztosításáról.

* 95. § (2) bekezdése alapján, a támogatási szerződés módosítása nem irányulhat a támogatott tevékenység eredeti céljának megváltoztatására.
* 97. § (4)-(5) bekezdése alapján, ha a támogatott tevékenység összköltsége csökken a tervezetthez képest, a költségvetési támogatás összegét az összköltség csökkenésének arányában csökkenteni kell, több forrás esetén az eredeti arányoknak megfelelően. A támogatott tevékenység összköltségét a költségtervben meghatározott egyes költségnemek arányában kell csökkenteni. E rendelkezéstől a támogatási szerződésben a felek eltérhetnek.

Nem kell alkalmazni a fenti szabályt, ha az adott támogatott tevékenységhez biztosított valamennyi költségvetési támogatás összege a hárommillió forintot nem éri el, nem haladja meg a támogatott tevékenység összköltségét és nem ütközik az európai uniós versenyjogi értelemben vett állami támogatási szabályokba.

A pályázati költségvetés tervezett összes költsége között – a program társszervezőkkel együtt történő megvalósítása esetén is – kizárólag a programmal kapcsolatos saját költségek szerepelhetnek.

Támogatás főfoglalkozásúak munkabéreire, ezek járulékaira, valamint az egyszerűsített foglalkoztatás céljaira létrehozott munkaviszonyban kifizetett munkabérre és közterheire, valamint visszaigényelhető általános forgalmi adóra nem igényelhető és nem számolható el.

**A támogatott a támogatást csak a támogatási szerződésben meghatározott jogcímekre használhatja fel, a szerződésben rögzített finanszírozási ütemterv szerint.**

A támogatott téma/program utólagos ellenőrzése esetén a teljes tényleges megvalósítási költségeket a szervezet saját – programra történt elkülönített – könyvelési kimutatása alapján igazolni kell.

Felhívjuk pályázóink figyelmét, hogy a regisztrációban megadott név, székhely/cím, képviselő személye, adószám, bankszámlaszám, gazdálkodási forma és egyéb adatok változásait a regisztráció módosításával haladéktalanul kezdeményeznie kell.

A pályázó ellen indult csőd-, felszámolási és végelszámolási eljárást – 8 napon belül – köteles az Igazgatóságnak bejelenteni.

Pályázati adatlapot kitölteni az NKA-portál [***Pályáztatás/Kollégiumi pályázatok***](http://www.nka.hu/palyaztatas/kollegiumi_palyazatok) menüpontjában szereplő adott ***Kollégium neve/Adatlap kitöltése*** linkre kattintva lehet. *Minta pályázati adatlap* az NKA-portálon a [***Pályáztatás/Kollégiumi pályázatok***](http://www.nka.hu/palyaztatas/kollegiumi_palyazatok) menüpont alatt található. Ez az adatlap tájékoztatásra szolgál, pályázatként benyújtani nem lehet.

A pályázattal kapcsolatos hiánypótlás lehetőségét és feltételeit az NKA Ügyrendje szabályozza, amely megtalálható az NKA-portál [***Jogi háttér***](http://www.nka.hu/jogi_hatter) menüpont alatt.

\*\*\*

**Pályázatot benyújtani az NKA portálján keresztül 2016. szeptember 15-én, éjfélig lehet.**

A pályázat sikeres benyújtásának visszaigazolására a rendszer által generált automatikus levelet küldünk a regisztráció során megadott e-mail címre.

Felhívjuk pályázóink figyelmét, hogy pályázatot online benyújtani csak regisztrált felhasználók tudnak! Amennyiben még nem regisztrált, úgy azt megteheti az NKA-portál [***Regisztráció***](http://www.nka.hu/regisztracio) menüpontja alatt. Regisztráció végrehajtása után pályázat már benyújtható, de a regisztráció véglegesítéshez a kapcsolódó jogi dokumentációkat postai úton el kell juttatnia az NKA Igazgatósága részére. Amennyiben a jogi dokumentációk nem érkeznek meg, vagy eltérnek a regisztráció során feltöltött dokumentációktól, vagy a jogi dokumentációt hibásan tölti fel, úgy a benyújtott pályázat érvénytelenítésre kerül.

Lebonyolító igénybevétele esetén az azonosítását biztosító - az Alap portálján, az ott meghatározott feltételeknek megfelelően történő - **előzetes regisztráció kötelező**.

**Javasoljuk, hogy regisztrációját az első beadandó pályázat benyújtási határidejét megelőzően, minimum 5 munkanappal korábban kezdje meg.**

**A határidőn túl nincs lehetősége pályázatot benyújtani.**

**Pályázattal kapcsolatban felvilágosítást telefonon a (36-1) 327-4316-os, (36-1) 327-4444-es számokon kaphatnak.**

**A pályázatok elbírálása legkésőbb a benyújtási határidőt követő 70 napon belül történik. A döntésről a pályázók a döntést követő legkésőbb 20 napon belül az NKA-portál *Felhasználói fiók* menüpontján keresztül értesítést kapnak.**

**A döntés az NKA-portálon is közzétételre kerül.**

**A döntés ellen fellebbezésnek helye nincs.**

Az államháztartásról szóló törvény végrehajtásáról szóló 368/2011. (XII. 31.) Korm. rendelet értelmében a hazai forrás terhére finanszírozott, pályázati úton biztosított költségvetési támogatás esetén a költségvetési támogatás államháztartáson kívüli igénylője vagy kedvezményezettje kifogást nyújthat be, ha a pályázati eljárásra, a támogatási döntés meghozatalára, a támogatási szerződések megkötésére, a költségvetési támogatás folyósítására, visszakövetelésére vonatkozó eljárás – álláspontja szerint – jogszabálysértő, a pályázati kiírásba vagy a támogatási szerződésbe ütközik.

**A kollégium által támogatott pályázatok megvalósítására az NKA Igazgatósága a támogatottakkal támogatási szerződést köt. A támogatási szerződés megkötésének feltétele, hogy a támogatott a támogatási szerződés megkötéséhez előírt jogszabályi feltételeknek megfeleljen. Az Ávr. 81. §-a részletesen tartalmazza azokat a feltételeket, amely esetekben nem köthető támogatási szerződés.**

*Képzőművészet Kollégiuma*